Όταν λέω σε κάποιους
ότι προσπαθώ να αναπτύξω ένα αντισυλληπτικό χάπι για άνδρες,
η αντίδραση συνήθως ποικίλει ανάλογα με το φύλο.
Οι γυναίκες λένε:
«Φανταστικά. Καιρός ήταν! Πότε;»
(Γέλια)
Οι άνδρες έχουν μία από δύο αντιδράσεις.
Ή λατρεύουν την ιδέα
ή με κοιτούν κάπως επιφυλακτικά
κι αναρωτιούνται τι ακριβώς επιφυλάσσω για τους όρχεις τους.
(Γέλια)
Γιατί λοιπόν ο κόσμος χρειάζεται ένα ανδρικό χάπι;
Αν σας έλεγα
ότι από τις έξι εκατομμύρια κυήσεις ετησίως στις ΗΠΑ,
τα τρία εκατομμύρια είναι ανεπιθύμητες;
Αυτές είναι οι μισές.
Εκπληκτικός αριθμός.
Αυτά τα τρία εκατομμύρια ανεπιθύμητων κυήσεων
αιτιολογούν την πλειοψηφία των περισσοτέρων του 1.000.000 εκτρώσεων
που γίνονται ετησίως στις ΗΠΑ.
Ευτυχώς, ο ρυθμός ανεπιθύμητων κυήσεων έχει πέσει τα τελευταία χρόνια
κατά περίπου 10%.
Κι αυτό γιατί πιο πολλές γυναίκες χρησιμοποιούν αποτελεσματικές,
μακράς δράσης, αναστρέψιμες μορφές αντισύλληψης.
Όμως ακόμη έχουμε δρόμο μπροστά μας.
Μια προσέγγιση που τελικά γίνεται πραγματικότητα
είναι οι καλύτερες εναλλακτικές για αντισύλληψη στους άντρες.
Σκεφτείτε το.
Έχουμε πάνω από μια ντουζίνα μεθόδους αντισύλληψης για γυναίκες:
χάπια, επιθέματα, ενδομήτρια σπειράματα, ενέσεις, σπόγγους, δακτύλιους, κλπ.
Για τους άνδρες, πάντα είχαμε τις ίδιες δύο εναλλακτικές
για πάνω από εκατό χρόνια:
προφυλακτικά και αγγειεκτομή.
Παρότι υπάρχουν μόνο δύο εναλλακτικές,
εκ των οποίων και οι δύο έχουν σημαντικά μειονεκτήματα,
οι άνδρες που κάνουν αντισυλληπτική χρήση ανέρχονται στο 30%,
με το 10% των ζευγαριών να βασίζονται στην αγγειεκτομή
και το 20% των ζευγαριών στα προφυλακτικά.
Γιατί το 20% των ζευγαριών βασίζονται στα προφυλλακτικά για αντισύλληψη
όταν αυτά έχουν πάνω από 15% ποσοστό αποτυχίας ανα έτος;
Επειδή πολλές γυναίκες δεν μπορούν με ασφάλεια να πάρουν
διαθέσιμα επί του παρόντος γυναικεία αντισυλληπτικά, εξαιτίας θρόμβων
ή δεν μπορούν να ανεχθούν τις παρενέργειες.
Αν νομίζουμε πως το ανδρικό αντισυλληπτικό θα ήταν χρήσιμο, η επόμενη ερώτηση είναι:
Πώς το αναπτύσσουμε;
Υπάρχουν δύο γενικές προσεγγίσεις.
Η πρώτη είναι να προσπαθήσουμε να παρέμβουμε
στον τρόπο που το σπέρμα κολυμπά προς ή προσκολλάται στο ωάριο.
Αυτή η προσέγγιση αποδεικνύεται δύσκολη
γιατί είναι δύσκολο να ληφθεί αρκετή αγωγή στην μικρή ποσότητα της εκσπερμάτισης
και πάραυτα να λειτουργεί στο γυναικείο αναπαραγωγικό σύστημα.
Γι' αυτό έχει γίνει περισσότερη δουλειά πάνω στη δεύτερη προσέγγιση,
που σβήνει εντελώς την παραγωγή σπέρματος.
Κι αυτό είναι μια πρόκληση.
Γιατί; Αποδεικνύεται ότι οι άνδρες φτιάχνουν πολύ σπέρμα.
(Γέλια)
Φτιάχνουν χίλια σπερματοζωάρια κάθε δευτερόλεπτο
και για ένα αποτελεσματικό αντισυλληπτικό
πρέπει να πέσει η παραγωγή του σπέρματος
στο 1% της φυσιολογικής τιμής του.
Τα καλά νέα είναι πως αυτό είναι δυνατό,
σχεδόν.
Η πιο μελετημένη προσέγγιση
είναι η χρήση ορμονών που καταστέλλουν την παραγωγή σπέρματος.
Η τεστοστερόνη και η προγεστερόνη, όταν χορηγούνται μαζί,
καταστέλλουν τα σήματα του εγκεφάλου προς τους όρχεις για να φτιάξουν σπέρμα
και, περίπου στο 90% των ανδρών,
η παραγωγή σπέρματος μετά από τρεις με τέσσερις μήνες, θα σταματήσει.
Δυστυχώς, 10% των ανδρών δεν αντιδρούν σε αυτές τις ορμονικές καταστάσεις
για λόγους που δεν είναι κατανοητοί.
Τα τελευταία χρόνια, οι συνάδελφοί μου κι εγώ
έχουμε διαφορετική προσέγγιση στην ανάπτυξη ανδρικής αντισύλληψης,
η οποία δεν εμπεριέχει χορήγηση ορμονών.
Προσπαθούμε να εμποδίσουμε τη λειτουργία της βιταμίνης Α στους όρχεις.
Γιατί; Για περισσότερα από 90 χρόνια είναι γνωστό
ότι χρειάζεται βιταμίνη Α για να παραχθεί σπέρμα.
Ζώα που στερούνται βιταμίνης Α στη δίαιτά τους
σταματούν να φτιάχνουν σπέρμα
και ξαναρχίζουν όταν επανεισάγεται η βιταμίνη Α.
Η βιταμίνη Α που προσλαμβάνουμε
μετατρέπεται από συγγενή ένζυμα στο επονομαζόμενο ρετινοϊκό οξύ.
Ένα από αυτά τα ένζυμα βρίσκεται μόνο στους όρχεις.
Αυτό το ένζυμο επιχειρούμε να εμποδίσουμε.
Η παρεμπόδιση αυτού του ενζύμου θα πρέπει να στερεί από τους όρχεις το ρετινοϊκό οξύ
και να σταματά την παραγωγή σπέρματος
χωρίς να επηρεάζονται οι λειτουργίες της βιταμίνης Α πουθενά αλλού στο σώμα.
Δοκιμάζουμε αυτήν την προσέγγιση σε ζώα
κι ελπίζουμε να επεκταθούμε στις δοκιμές σε ανθρώπους σύντομα.
Προφανώς, η επίδραση ενός τέτοιου ανδρικού αντισυλληπτικού
θα ξεπερνούσε την αναπαραγωγική βιολογία.
Είναι ενδιαφέρον να αναλογιστούμε την επίδραση που θα είχε
στις σχέσεις ανάμεσα σε άνδρες και γυναίκες.
Μια ενδιαφέρουσα πιθανότητα
είναι να μπορεί ο άνδρας να παρακολουθεί την κατάσταση αντισύλληψης σταδιακά.
Τα τελευταία έτη,
δύο ομάδες έχουν παρουσιάσει οικιακές συσκευές ελέγχου σπέρματος
βασισμένες σε iPhone
με ευκολία στη χρήση.
Εκείνος ελέγχει την ποσότητα σπέρματος και μοιράζεται το αποτέλεσμα με την σύντροφο.
Αν η ποσότητα είναι μηδέν
ο άνδρας και η σύντροφός του θα αισθάνονταν άνετα
βασιζόμενοι στο αντισυλληπτικό του.
Ένα τέτοιο εργαλείο, μαζί με ανδρικό αντισυλληπτικό
θα αύξανε τον ρόλο των ανδρών στην πρόληψη ακούσιας εγκυμοσύνης.
Οι ερευνητές που δουλεύουν στην ανδρική αντισύλληψη
προσπαθούν να δημιουργήσουν ένα καλύτερο μέλλον για ζεύγη
των οποίων η αντισύλληψη δεν θεωρείται πλέον απλώς «γυναικείο ζήτημα»,
αλλά ένα ζήτημα που τα ζευγάρια αποφασίζουν μαζί.
Άρα, γιατί χρειάζεται ο κόσμος ένα ανδρικό χάπι;
Πιστεύω πως το ανδρικό χάπι
θα βοηθήσει να μειωθούν τα υψηλά ποσοστά ακούσιας εγκυμοσύνης ή έκτρωσης
και θα επιτρέψει στους άντρες να συμμετέχουν εξίσου
στην αντισύλληψη.
Ευχαριστώ.
(Χειροκρότημα)